Ved utbruddet av første verdenskrig var Le Fauconnier i Nederland og forble der i seks år. Hans kunst hadde nå utviklet seg til en blanding av kubisme og ekspresjonisme, en stil som til viss del influerte den samtide nederlandske kunsten. Han vendte tilbake til Paris i 1920, og bodde fra 1923 om somrene i et hus i Grosrouvre i Île-de-France. Fra nå kom han til å arbeide i en mer realistisk og mindre nyskapende retning.